Toshkent viloyatida zamonaviy kartoshkachilik klasterini tashkil etish chora-tadbirlari toʻgʻrisida
(resolution, 2020-04-01)

Agrar sohada tarkibiy islohotlarni yanada chuqurlashtirish, meva-sabzavot mahsulotlari ishlab chiqarishni tashkil etishda klaster usulini rivojlantirish, qishloq xoʻjalik mahsulotlarini chuqur qayta ishlash zanjirini yaratish, yuqori qoʻshilgan qiymatga ega eksportga yoʻnaltirilgan raqobatbardosh mahsulot ishlab chiqarishni yoʻlga qoʻyish maqsadida Vazirlar Mahkamasi qaror qiladi: 1. Oʻzbekiston Respublikasi Qishloq xoʻjaligi vazirligi, Kartoshka yetishtiruvchilar uyushmasi, Toshkent viloyati hokimligi va “Agrover” MChJning Toshkent viloyati hududida “Boʼstonliq kartoshkachilik markazi” MChJ, “Solanuz” MChJ, “Agrover-urugʼchilik” MChJ, “Vernatural” MChJ va “Sof tabiat agro” MChJ negizida isteʼmolga yoʻnaltirilgan kartoshka ishlab chiqarish va chuqur qayta ishlash boʻyicha agrosanoat klasterini (keyingi oʻrinlarda Agroklaster deb ataladi) tashkil etish va uning asosiy faoliyat yoʻnalishlari etib quyidagilarni belgilash toʻgʻrisidagi taklifiga rozilik berilsin: urugʻlik kartoshka yetishtirish, shu jumladan, uni virussiz in vitro texnologiyasi asosida koʻpaytirish; ilmiy asoslangan almashlab ekish tizimida qoʻllaniladigan dukkakli, boshoqli don va boshqa qishloq xoʻjaligi ekinlarining urugʻliklarini yetishtirish; mahalliy va xorijiy seleksiya hamda biotexnologik navlarning birlamchi urugʻchiligini tashkil etish va rivojlantirish; urugʻchilik boʻyicha mahalliy va xalqaro tashkilotlar bilan samarali hamkorlik qilish, urugʻliklarni ekishdan oldin ishlov berish va qayta ishlashga oid innovatsion texnologiyalar, shu jumladan, suvni tejovchi texnologiyalarni keng joriy etish. 2. Isteʼmolga yoʻnaltirilgan kartoshka ishlab chiqarish va chuqur qayta ishlash boʻyicha agrosanoat klasteri tarkibiga kiruvchi tashkilotlar tomonidan 2020 — 2022-yillarda amalga oshiriladigan investitsiya loyihalarining roʻyxati va prognoz koʻrsatkichlari ilovaga muvofiq maʼqullansin. 3. Toshkent viloyati hokimligi: Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi bilan birgalikda “Boʼstonliq kartoshkachilik markazi” MChJga Boʻstonliq tumanida foydalanilmayotgan, zaxiradagi yerlar hisobidan yagona hududiylik tamoyili boʻyicha jami 1400 gektar, shu jumladan, “Poytaxt Agro” davlat unitar korxonasiga foydalanishga berilgan yer uchastkalari hisobidan 146 gektar sugʻoriladigan yer maydonlarini tuman hokimligi zaxirasiga olib, 50 yilgacha boʻlgan, biroq oʻttiz yildan kam boʻlmagan muddatga ijaraga berilishini; investitsiyalar kiritish va yangi ish oʻrinlari tashkil etish sharti bilan “Solanuz” MChJga Oʻrtachirchiq tumanidan zamonaviy mashina-traktor parki, qishloq xoʻjaligi mahsulotlarini qabul qilish, qadoqlash va dastlabki qayta ishlash boʻyicha logistika markazlari qurish uchun qonun hujjatlarida belgilangan tartibda qishloq xoʻjaligiga moʻljallanmagan past ball bonitetli yer maydonlari ajratilishini; Agroklaster tarkibiga kiruvchi tashkilotlar tomonidan investitsiya majburiyatlari bajarilmaganda, ajratilgan yer uchastkalaridan oqilona foydalanilmaganda yoxud tuproq unumdorligining pasayishiga, kimyoviy va radioaktiv ifloslanishiga, atrof muhitning buzilishiga, respublika hududida karantin obyektlarining paydo boʻlishiga va tarqalishiga olib keluvchi usullardan foydalanilganda yer uchastkasining ijara shartnomasi qonun hujjatlarida belgilangan tartibga muvofiq bekor qilinishini taʼminlasin. 4. Belgilansinki: urugʻlik kartoshkani sertifikatlash boʻyicha tariflar barcha jismoniy va yuridik shaxslarga har bir tonnasi uchun bazaviy hisoblash miqdorining 2 foizini tashkil etadi; Agroklaster tarkibiga kiruvchi tashkilotlar ichki hamda tashqi bozordagi ehtiyoj va tuproq-iqlim sharoitlarini hisobga olgan holda, qishloq xoʻjaligi ekinlarini joylashtirish, mahsulot yetishtirish hajmi, ularning navi va turini belgilash boʻyicha mustaqil qaror qabul qiladi. 5. Oʻzbekiston Respublikasi Sogʻliqni saqlash vazirligi manfaatdor vazirlik va idoralar bilan birgalikda bir oy muddatda oziq-ovqat mahsulotlari bilan taʼminlashga sarflanayotgan davlat xarajatlarining samaradorligini oshirish maqsadida budjet mablagʻlari oluvchilar uchun (maktab va maktabgacha taʼlim muassasalari bundan mustasno) tasdiqlangan ovqatlanish meʼyorlarida nazarda tutilgan oziq-ovqat mahsulotlariga oʻrindosh sifatida quruq kartoshka pyuresini kiritish boʻyicha Vazirlar Mahkamasiga taklif kiritsin. 6. Tadbirkorlik subyektlari tomonidan respublikada ishlab chiqarilgan quruq kartoshka pyuresi (TIF TN kodi 1105200000) eksportini amalga oshirishga ruxsat berilsin. 7. Mazkur qarorning ijrosini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Oʻ.I. Barnoyev zimmasiga yuklansin. T/r Investitsiya loyihasining nomi Asosiy ijro etuvchi Loyiha qiymati (ekvivalentda mln. AQSh dollari) Moliyalashtirish manbalari Yillik quvvati Tashkil etilayotgan ish oʻrinlari soni Amalga oshirish muddatlari loyiha tashabbuskorlarining oʻz mablagʻlari (mln. AQSh dollari) xorijiy investitsiyalari (mln. AQSh dollari) 1 Kartoshka va boshqa sabzavot ekinlarini saqlash boʻyicha logistika markazi qurish “Boʼstonliq kartoshkachilik markazi” MChJ 14,8 4,8 10,0 30,0 ming tonnagacha uzoq muddatli saqlash 250 ta doimiy va 100 ta mavsumiy 2020-yilII chorak 2 Kartoshka va boshqa sabzavot ekinlarini birlamchi qadoqlash va qayta ishlash boʻyicha korxona tashkil etish “Agrover-urugʼchilik” MChJ 1,2 0,2 1,0 10,0 ming tonna 40 ta doimiy 2020-yilII chorak 3 Ixtisoslashtirilgan mashina-traktor parkini (MTP) tashkil etish “Solanuz” MChJ va “Boʼstonliq kartoshkachilik markazi” MChJ 1,3 0,3 1,0 Jondeer 110 - 6 taJondeer 135 - 6 taOrion 630 - 8 ta Kartoshka kombayni - 2 ta MTZ 80.1 - 12 taEkskovator JSB 4 sx - 1 ta Tirkamalar - 13 ta 40 ta boshqa qishloq xoʻjaligi agregatlari 100 ta doimiy va 40 ta mavsumiy 2021-yil I chorak 4 1000 gektardan ortiq maydonga zamonaviy resurs tejovchi sprinkler va yomgʻirlatib sugʻorish tizimlarini bosqichma-bosqich joriy etish “Boʼstonliq kartoshkachilik markazi” MChJ, “Agrover-urugʼchilik” MChJ, “Solanuz” MChJ 4,5 2 2,5 2020-yil - 500 gektar, 2021-yil - 500 gektar 200 ta doimiy va 800 ta mavsumiy 2021-yil II chorak 5 Virusli va boshqa infeksiyalardan xoli urugʻlik kartoshkani “in vitro” texnologiyasi boʻyicha yetishtirish laboratoriyasi qurilishini yakunlash “Sof tabiat agro” MChJ 1,5 1,5 0 1,0 ming tonnagacha viruslardan holi urugʻlik kartoshka 30 ta doimiy 2020-yil III chorak 23,3 8,8 14,5 620 ta doimiy va 940 ta mavsumiy